Document ID: 32008D0780

NEUVOSTON PÄÄTÖS,
tehty 29 päivänä syyskuuta 2008,
Eteläisen Intian valtameren kalastussopimuksen tekemisestä Euroopan yhteisön puolesta
(2008/780/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 37 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
ottaa huomioon komission ehdotuksen,
ottaa huomioon Euroopan parlamentin lausunnon,
sekä katsoo seuraavaa:
(1)
Yhteisöllä on toimivalta toteuttaa kalavarojen säilyttämistä ja hoitoa koskevia toimenpiteitä sekä tehdä sopimuksia muiden maiden ja kansainvälisten järjestöjen kanssa.
(2)
Yhteisö on sopimuspuolena Yhdistyneiden Kansakuntien merioikeusyleissopimuksessa, joka velvoittaa kaikkia kansainvälisen yhteisön jäseniä toimimaan yhteistyössä meren biologisten luonnonvarojen hoitamiseksi ja säilyttämiseksi.
(3)
Yhteisö ja sen jäsenvaltiot ovat allekirjoittaneet ja ratifioineet sopimuksen hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta.
(4)
Yhteisö on alusta lähtien osallistunut Eteläisen Intian valtameren kalastussopimusta (SIOFA) koskeviin neuvotteluihin ja ollut aktiivisessa ja rakentavassa roolissa tässä prosessissa, jonka lopputuloksena sopimus hyväksyttiin Roomassa 7 päivänä heinäkuuta 2006 pidetyssä diplomaattikokouksessa.
(5)
SIOFA avattiin allekirjoituksia varten 7 päivänä heinäkuuta 2006, ja yhteisö allekirjoitti sen samana päivänä neuvoston päätöksen 2006/496/EY (1) mukaisesti.
(6)
Yhteisön laivasto pyytää kalavaroja sopimusalueella, ja on yhteisön edun mukaista osallistua aktiivisesti sopimuksen täytäntöönpanoon.
(7)
Sopimus olisi sen vuoksi hyväksyttävä,
ON PÄÄTTÄNYT SEURAAVAA:
1 artikla
Hyväksytään yhteisön puolesta Eteläisen Intian valtameren kalastussopimus (2).
2 artikla
Neuvoston puheenjohtaja oikeutetaan nimeämään yksi tai useampi henkilö, jolla on valtuudet tallettaa hyväksymisasiakirja Yhdistyneiden Kansakuntien elintarvike- ja maatalousjärjestön pääjohtajalle, joka toimii kalastussopimuksen tallettajana sopimuksen 25 artiklan mukaisesti.
Tehty Brysselissä 29 päivänä syyskuuta 2008.

Labels: 20
15
5
6